100 га яқин Толибон аскарлари қўлга олинган - EFFECT.UZ\n. 12:35 | 05.09.2021\nКеча Панжшерда, Хавак довонида Толибон ва Қаршилик фронти ўртасида шиддатли жанглар бўлиб ўтди. Спутник Афғонистон нашри, у ерда 100 га яқин Толибон аскарлари қўлга олингани ҳақида хабар бермоқда. Қаршилик фронтидан камида 4 киши яралангани айтилмоқда.\nПариян ҳудудида Толибон кучлари қамалга олинди. Уларнинг олдинга интилиши қайтарилиб, Толибон аскарлари чекинишга мажбур бўлди. Қаршилик фронти режаси, агар Панжшер водийсига жанубий кириш йўли орқали кириш тўсиб қўйилса, Толибон водийдаги ўз гуруҳини ўқ-дори билан таъминлай олмаслигига асосланган эди.\nҚаршилик фронти Панжшерда бўлиб турган Толибон кучларига келиши мумкин бўлган ёрдамни тўсиб қўйишни режалаштирган. Бу режа ўзини оқлай бошлади. Далар Санг яқинида портлашдан кейин Толибон аскарлари ҳаракатлари пассивлашган.\nКеча эрталаб Анаб ҳудудида олдинга интилган Толибон аскарларининг барчаси ўлдирилган ёки асир олинган. Водийда турган толиблар тез орада таслим бўлиши кутилмоқда.


Криштиану Роналду дунёнинг энг кўп маош оладиган футболчисига айланди NUR-SULTAN. Kazinform - Aнглиянинг «Манчестер Юнайтед» футбол жамоасининг португалиялик ҳужумчиси Криштиану Роналду Forbes журнали талқинига кўра, 2021 йилда энг кўп маош оладиган футболчилар рўйхатида биринчи ўринни эгаллади. Рўйхат нашр сайтида эълон қилинган, деб хабар беради Kazinform.\nҚозоғистонликлар қайси давлатларга парвоз қила оладилар NUR-SULTAN. Kazinform – Қозоғистон 16 мамлакат билан халқаро рейсларни янгилаш ва кенгайтиришга рухсат берди. Бу қарор ҚР Бош вазир ўринбосари Ерали Туғжанов раислигида Covid-19 тарқалишининг олдини олиш бўйича идоралараро комиссия йиғилишида қабул қилинди, деб хабар беради Kazinform.\nҚозоғистон Президенти Қасим-Жомарт Тоқаев амалий ташриф билан Манғистау вилоятига борди NUR-SULTAN. Kazinform - Қозоғистон Республикаси Президенти Қасим-Жомарт Тоқаев икки кунлик амалий ташриф билан Манғистау вилоятига борди, деб хабар беради Президентнинг матбуот котиби Берик Уали ўзининг Facebookдаги саҳифасида.\nҚозоғистон Президенти Европа тикланиш ва тараққиёт банки Президенти билан учрашди NUR-SULTAN. Kazinform - Қозоғистон Президенти Қасим-Жомарт Тоқаев Европа тикланиш ва тараққиёт банки Президенти Одиль Рено-Бассо билан учрашди.\nЯпонияда 84 ёшли аёл бошқарган машина клиника биносига бориб урилди TOKYO. Kazinform - Япония шарқидаги Мацудо шаҳрида машина маҳаллий клиникага урилиб, шиша деворни синдирди. Ҳодиса оқибатида камида икки киши жароҳатланган. Бу ҳақда Kazinform NHK телеканалига асосланиб хабар бермоқда.\nЭрондан кўчиб келган ватандошлар шимолий ҳудудларга жойлаштирилмоқда NUR-SULTAN. Kazinform – Эрон Ислом Республикасидан кўчиб келган 53 та ватандош Шимолий Қозоғистон вилоятига жойлаштирилади. Бу ҳақда Kazinform Ватандошлар жамғармасига таяниб хабар беради.\nҚР Парламенти Мажилисида МДҲ ҳарбий алоқа тизими тўғрисидаги ҳужжат маъқулланди NUR-SULTAN. Kazinform - Қозоғистон Парламенти Мажилиси «Мустақил Давлатлар Ҳамдўстлигига аъзо давлатлар қуролли кучларининг биргаликдаги алоқа тизими тўғрисидаги битимни ратификация қилиш тўғрисида» ги қонун лойиҳасини маъқуллади, деб хабар беради Kazinform мухбири.\n«Канело» матбуот анжуманида Плант билан жанжаллашди NUR-SULTAN. Kazinform - Бугун, 6 ноябр куни Лас-Вегасда мексикалик Сауль «Канело» Aльварес ва AҚШ вакили Калеб Плант ўртасидаги жангга бағишланган матбуот анжумани бўлиб ўтди, деб хабар беради Kazinform Sports.kzга таяниб.\nҲиндистон портида Aфғонистондан етказилган уч тонна героин мусодара қилинди NUR-SULTAN. Kazinform - Ҳиндистонда контрабандага қарши хизмат ходимлари Гужарат портида ўтказилган кенг кўламли операция доирасида қарийб 2,7 миллиард долларлик уч тоннага яқин героинни мусодара қилишди, деб хабар беради Kazinform BBCга таяниб.\nҚозоғистон ва Люксембург иқтисодий ҳамкорликни кенгайтирмоқда BRUSSELS. Kazinform - Қозоғистон Элчихонаси ташаббуси билан Брюсселда «Kazakh Invest» миллий компанияси, Қозоғистоннинг Люксембургдаги Фахрий Консуллиги ва Люксембург савдо палатаси томонидан «Invest in Kazakhstan» тадбири бўлиб ўтди, деб хабар беради Kazinform мухбири.\nҚозоғистон делегацияси БМТ Бош ассамблеясининг 76-сессиясида иштирок этмоқда NEW YORK. Kazinform – ҚР Бош вазири ўринбосари - Ташқи ишлар вазири Мухтар Тлеуберди бошчилигидаги Қозоғистон делегацияси Нью -Йоркда (AҚШ) бўлиб ўтаётган БМТ Бош ассамблеясининг 76-сессиясининг юқори даражадаги ҳафтасида иштирок этмоқда.\nКоронавирус: Қозоғистонда 3 та ҳудуд «яшил» зонада NUR-SULTAN. Kazinform – 2021 йил 22 сентябрь ҳолатига кўра, Қозоғистон ҳудудларидаги эпидемиологик вазиятни баҳолаш матрицаси эълон қилинди, деб хабар беради Kazinform.\nПортугалия жамоатчилиги Қозоғистон билан яқиндан танишмоқда NUR-SULTAN. Kazinform - 20 сентябрда Қозоғистон Элчиси Даулет Батирашев Камоэнш номидаги Португалия халқаро ҳамкорлик ва тил институти Президенти Жоау Рибейру де Aлмейда билан биргаликда Лиссабонда «Қозоғистон - мустақилликнинг 30 йиллиги, тарихнинг 556 йиллиги» кўргазмасини очди.\nҚозоғистонда пневмониядан 9 киши вафот этди NUR-SULTAN. Kazinform – Қозоғистонда 9 киши коронавирус аломатлари бўлган пневмониядан вафот этди. Бу ҳақда Kazinform www.coronavirus2020.kzга асосланиб хабар беради.\nҚР ТИВ ўринбосари БМТ Гиёҳвандлик ва жиноятчилик бўйича бошқармаси раҳбари билан учрашди NUR-SULTAN. Kazinform - Қозоғистон Ташқи ишлар вазири ўринбосари Aкан Рахметуллин Вена шаҳрига ташрифи чоғида БМТнинг Вена офисининг бошлиғи - БМТ Бош котибининг ўринбосари ва БМТ Гиёҳвандлик ва жиноятчилик бўйича бошқармаси Ижрочи директори Ғада Уали билан учрашди, деб хабар беради Kazinform.\nҚозоғистонда 3,8 минг киши коронавирусдан соғайиб чиқди NUR-SULTAN. Kazinform – Қозоғистонда 3865 киши коронавирус инфекциясидан даволаниб чиқди, деб хабар беради Kazinform coronavirus2020.kzга асосланиб.\nОзарбайжонда такси ҳайдовчиларидан COVID-паспорти талаб қилинмоқда BAKU. Kazinform - Озарбайжонда такси ҳайдовчилари келаси ой бошига қадар коронавирусга қарши тўлиқ эмланиши керак. Бу ҳақда Ички ишлар вазирлиги матбуот хизмати бошлиғи, милиция майори Эльшад Гаджиев маълум қилди, деб хабар беради Kazinform мухбири.\nҚозоғистонда 2411 кишида коронавирус ҳолати қайд этилди NUR-SULTAN. Kazinform – Ўтган бир кунда Қозоғистонда ПЗР-тест томонидан 2411 кишига коронавирус ташхиси қўйилди, деб хабар беради Kazinform coronavirus2020.kzга асосланиб.\nҚозоғистоннинг Биринчи Президенти «Астана» ХММ бошқарув бўйича кенгаш раиси ўринбосари билан учрашди NUR-SULTAN. Kazinform - Нурсултон Назарбоев «Aстана» халқаро молия маркази бошқарув бўйича кенгаш раиси ўринбосари Сума Чакрабарти билан учрашди, деб хабар беради elbasy.kz.


13 август куни Пунгон шаҳарчаси аҳолиси номидан Озодликка бўлган мурожаатда газ баллонларининг кечикиб берилаётгани айтилганди. Пунгонликлар газ баллонларини икки ойлаб кутишга мажбур бўлаётгани ва газ нархи сунъий равишда оширилаётганидан маҳаллий ҳокимликларга шикоят қилингани, бироқ бирор натижа бўлмаётганидан нолишган эди.\nОзодликка бўлган ушбу шикоятнинг эртасига пунгонликлар яна радиога боғланиб, газ баллонлари олиб келингани ва арзон нархда аҳолига тарқатилгани ҳақида хабар қилишди:\n- Бугун газ баллон олиб келишди. Кеча Озодликка мурожаат қилганимдан кейин олиб келишди, шикоят қилувдик газ баллон ҳақида. Бугун мана етказиб келишди газ баллонни. Кечаги гап-сўздан кейин олиб келишди. “Кеча газ баллон олиб келмаймиз дейишган эди” десам, кимдир шикоят қилибди, шунга олиб келдик деган гап-сўзлар ҳам бўлди. Очередсиз, арзон олдинги нархидан арзон нархда бериб кетишди тарқатиб. Аввалгидан 4000 сўм арзон бўпти. Олдин 16-18 минг сўмдан олардик. Бугун 13-14 минг сўмдан олдик. Албатта одамлар хурсанд. Ҳамма кутмаган эди. Кеча “Газ яна бўладими?” десак, “Билмадим. Беришса, олиб келамиз” деб кетишган эди кечаги тўполонда. Кеча Озодликка шикоят қилганимиздан кейин натижаси жуда ҳам яхши бўлди. Одамлар хурсанд. Ҳаммага етди. Ҳамма олди. Кутилмаган нарса бўлдида. Бунақа бўлишини ҳеч ким кутмаган эди. Раҳмат сизларга. Озодликка мурожаат қилганимдан кейин натижаси яхши бўлди,- дейди пунгонлик йигит.\nПунгонлик йигит: Озодликка шикоятдан сўнг газ баллонлари тарқатилди\nНаманган вилояти Поп тумани Пунгон шаҳарчасида аҳолига газ баллонлари тарқатилмоқда.\nЎзбекистонда 2014-2015 йилги қишки мавсумда аҳолига газ деярли тўлиғича маиший баллонларда етказилмоқда. Шунингдек, аҳолига баллонларда сотиладиган газ исиниш учун эмас, фақатгина емак пишириш учун мўлжаллангани айтилган.\nАҳолига икки хил ҳажм - 50 ва 25 литрдаги баллонларда газ сотилмоқда. 50 литрлик баллондаги газни 10 минг, 25 литрдаги газни 5 минг сўмга тўлдириб беришмоқда.\nГаз баллонлари “Ўзтрансгаз"нинг унитар корхоналари ҳудудий бўлинмалари томонидан шартнома асосида аҳолига 5 йиллик муддатга ижарага берилмоқда.\nАйни пайтда, аҳолига баллонларда етказилаётган газ қувурдаги газдан сезиларли даражада қимматлиги ва, муҳими, исиниш учун мўлжалланмагани аҳоли эътирозига сабаб бўлмоқда.\nҚувурдан борадиган газнинг бир куб метри 140 сўм бўлса, баллонлардаги газнинг бир куб метри эса 180 сўмга тушмоқда.


Visa карталари — бутун дунё бўйича товарлар ва кўрсатилган хизматлар учун тўловларни амалга оширишнинг энг қулай ва ишончли воситасидир. Туронбанк турли мавқега эга бўлган мижозлари эҳтиёжларини қондириш учун тўрт хил турдаги дебет Visa карталарни тақдим этади.\nДебетли Visa карталар Ўзбекистонда энг оммабоп, ишончли ва кенг тарқалган карталар ҳисобланади. Дебет ҳисоб рақамига «боғланган» карта эгаси ҳар ойда чиқадиган банк кўчирмасида кўрсатилган операцияларнинг амалга оширилишини кузатиш, шунингдек ўз харажатларини назорат қилиш имкониятига эга.\nVISA Business корпоратив карталари корхона ходимларининг тақдимот ва иш билан боғлиқ ўз харажатлари ҳисоб-китобини қулай тарзда олиб бориш имконини беради. Бу карталардан одатда хорижий давлатларга иш юзасидан хизмат сафарлари билан боғлиқ харажатлар ҳисоби, офис жиҳозлари, канцелярия моллари, дастурий таъминот учун тўловлар ҳисоби, шунингдек коммунал тўловлар ҳисобини олиб бориш учун фойдаланилади. Бундай тизим катта бўлмаган корхоналар эгалари учун шахсий ва ишга тегишли харажатларни ажратиш, шунингдек нақд пул маблағларини айланишини назорат қилиш имконини беради\nVisa карта эгалари бу карталардан дунёнинг 170 мамлакатида жойлашган 24 миллиондан ортик савдо нуқталарида хамда 1 миллиондан ортик банкоматларда фойдаланишлари мумкин.\nШунингдек, VISA карта эгаларига SMS-Banking тизими мавжуд\nБу тизимга уланганингиздан сўнг:\nПластик картангизни тўлиқ назорат қиласиз, хар бир амалиёт бўйича сизга SMS-хабар келиб туради;\nИнтернет тизимига уланган вақтда бажарилган амалиётлар бўйича тасдиқнома олиш.\nБу хизматга уланиш учун, сиза хизмат кўрсатувчи Туронбанк бўлимига мурожаат этишингиз ҳамда маълумотнома тақдим этишингиз кифоя.\nХизмат банк тарифига асосан ундирилади.


Ngo.uz - Ўзбекистон нодавлат нотижорат ташкилотлари миллий ассоциацияси ҳамда Германиянинг Фридрих Эберт Фонди халқаро нодавлат ташкилоти ўртасида консультатив учрашув бўлиб ўтди\nЎзбекистон нодавлат нотижорат ташкилотлари миллий ассоциацияси ҳамда Германиянинг Фридрих Эберт Фонди халқаро нодавлат ташкилоти ўртасида консультатив учрашув бўлиб ўтди\nЖорий йилнинг 18 июль куни ЎзЛиДеП Сиёсий Кенгаши Ижроия қўмитаси мажлислар залида ЎзННТМА ҳамда Фридрих Эберт Фонди ўртасида учрашув бўлиб ўтди. Учрашувда ЎзННТМА Кенгаши Раиси ўринбосари Ф.Мухамеджанова, ЎзННТМА ижрочи директори в.б. С.Абдуқодиров ва халқаро йўналиш бош консультанти З.Абдуллаева Фридрих Эберт Фондининг янги тайинланган минтақавий координатори Жаноб Кристоф Мор ҳамда Фонднинг Ўзбекистондаги офиси раҳбари Н.Резяпова билан танишув ҳамда консультатив учрашув ўтказди.\nМаълумот учун, Фридрих Эберт Фонди 1925 йилда Германиянинг биринчи Президенти Фридрих Эбертнинг васияти асосида тузилган. Фонднинг асосий мақсади бу – инсон ҳуқуқларини ҳимоя қилишда ҳамкорлик сиёсатини қўллаб-қувватлаш, демократик, ижтимоий ҳамда конституцион давлат барпо этишда кўмаклашиш, шунингдек, Касаба уюшмалари ва кучли фуқаролик жамияти шаклланишида янги имкониятлар яратиш орқали кўмаклашишдан иборат. Фонд дунё бўйича 100дан ортиқ мамлакатларда фаолият кўрсатади. 1997 йилдан буён узлуксиз равишда юртимизда ишлаб келмоқда.\nУчрашувнинг асосий мақсади – Фридрих Эберт Фондининг янги тайинланган минтақавий координатори Кристоф Мор билан танишиш ва бу орқали Кристоф Морга ЎзННТМА ҳақида маълумотлар тақдим қилиш, келажакдаги лойиҳаларни ҳамкорликда бажаришни муҳокама қилишдан иборат бўлди.\nУчрашувни ЎзННТМА Кенгаши Раиси ўринбосари Ф.Мухамеджанова ўзининг кириш сўзи билан очиб бериб, Жаноб Морни Ўзбекистонга кўриб турганидан мамнунлигини таъкидлаб ўтди. Шундан сўнг, Ф.Мухамеджанова Фридрих Эберт Фондини Ўзбекистондаги энг таниқли ва иш кўлами салмоқли халқаро ташкилот эканини таъкидлаб, Фондни кўп йиллардан буён билишини айтиб, ЎзННТМА ҳақида Жаноб Морга батафсил тушунтириб берди. Жаноб Мор олинган маълумотларни қизиқиш билан қабул қилди. Ўз навбатида ЎзННТМА ижрочи директори в.б. С.Абдуқодиров ҳам Жаноб Морни Ўзбекистонда кўриб тургани билан мамнун эканлигини таъкидлаб, Фридрих Эберт Фонди ҳамда ЎзННТМА билан ҳамкорликда амалга ошириши мумкин бўлган аниқ таклифлар билан чиқди.\nШундан сўнг, Жаноб Кристоф Мор сўз олиб, ЎзННТМА вакилларига мамнуният билан кутиб олишгани ҳамда учрашувни юқори даражадаги тайёргарлик билан ташкиллаштирганликлари учун ўз миннатдорчилигини билдирди. Жаноб Мор ўзи учун олган маълумотларни келгусидаги фаолияти да фойдаланишини маълум қилиб, билдирилган таклифларни кўриб чиқиб, ҳамкорликдаги режаларга киритишини маълум қилди.\nУчрашув сўнгида томонлар бундай учрашувларни кўпайтириш кераклигини ҳамда ҳамкорликда янги лойиҳаларни биргаликда амалга оширишни бошлаш лозимлигини таъкидлаб ўтдилар. Шундан сўнг, Ф.Мухамеджанова Жаноб Морга Ўзбекистон тарихий миниатюралари тўплами тўғрисидаги китоб ва Ўзбекистон тасвирий санъати тўғрисидаги китобни совға тариқасида тақдим қилиб, учрашув иштирокчилари эсдалик учун расмга тушдилар.


Ҳамкорлик доирасидаги истиқболли муносабатлар | YO'L - LOYIHA BYUROSI\nYO'L - LOYIHA BYUROSI\nБош саҳифа ›\nҲамкорлик доирасидаги истиқболли муносабатлар\nШанхай ҳамкорлик ташкилоти (ШҲТ) 2001-йилда Хитой, Россия, Қозоғистон, Тожикистон, Қирғизистон ва Ўзбекистон давлат етакчилари томонидан ташкил этилган халқаро ташкилот бўлиб, ШҲТнинг дастлабки фаолияти ўзаро ҳамкорлик доирасида Ўрта Осиё ҳудудида террорчилик ҳаракатларини олдини олиш, шунингдек, сепаратизм ва эктремизмга қарши минтақавий курашишга қаратилган. Ташкилот терроризмга қарши курашиш ғоясини ўз фаолиятининг асоси қилиб олган биринчи халқаро ташкилот ҳисобланади.\n“Буюк Ипак йўли иқтисодий зонаси” ғояси биринчи бўлиб Хитой раҳбари Си Цзинпин томонидан 2013-йилнинг сентябр ойида Қозоғистонга ташрифи жараёнида шаклланган. Шу йилнинг октябр ойида Хитой Халқ Республикаси (ХХР) раиси Си Цзинпиннинг жануби-шарқий Осиё давлатларига ташрифи чоғида “XXI аср Ипак йўлига денгиз орқали” концепциясини ҳамкорлик асосида қуриш ғоясини илгари сурди.\n2015-йилда эса ҳар икки таклиф ташкилотга аъзо давлатларнинг ташқи иқтисодий ва ташқи сиёсий йўналишларини ўзида мужассамлаштирган “Бир макон – бир йўл” умумий стратегик концепцияси асосида бирлаштирилди. Бу транспорт коридорининг бизнинг ҳудуддан ўтадиган қисми қуйидаги чизмада кўк рангда кўрсатилган.\n2017-йил май ойида Пекин шаҳрида бўлиб ўтган юқори даражадаги Халқаро форум Си Цзинпиннинг ҳаракатлар тожига айланди: 68 та мамлакат ва халқаро ташкилотлар ХХР билан ҳамкорлик шартномаларини имзоладилар.\nҲозирги кундаги ХХРнинг экспорт салоҳияти йилига 3,68 трлн. долларни ташкил этади. Бу товарларнинг асосий бозорини Европа Иттифоқига аъзо давлатлар ва АҚШнинг ўрта синфи ташкил қилади ва Европада 120 млн. ҳамда АҚШда 92 млн. харидордан иборат.\nМарказий Осиёнинг юрагида, икки минтақа ўртасида жойлашган Ўзбекистон Хитой таклиф қилаётган иқтисодий кооперация ғояси орқали максимал фойда олишда юқори имкониятларга эга ҳисобланади. Ўзбекистоннинг денгизга чиқиш имконияти йўқлиги сабабли “Бир макон – бир йўл” ғояси мамлакатимиз иқтисодиёти учун ҳар томонлама самаралидир.\nЖорий йилнинг май ойида Пекин шаҳрида бўлиб ўтган Форум доирасида 15-май куни президентимиз Ш.М.Мирзиёев нутқ сўзлади. Ўз нутқида Хитой раҳбари томонидан таклиф этилаётган ғоянинг Ўзбекистон иқтисодиётига самараси бениҳоя эканлиги таъкидланди. Президентимиз Ш.Ш.Мирзиёев «Хитой – Қирғизистон – Ўзбекистон» транспорт коридорининг тезроқ қурилиши тарафдори эканлигини маълум қилди.\nШу муносабат билан Тошкентда Ўзбекистон, Қирғизистон ва Хитой давлатлари ўртасида «Тошкент – Андижон (Ўзбекистон) – Ош – Иркештам (Қирғизистон) – Қашғар (Хитой)» маршрути бўйлаб автопробег ташкил этилди (3-расм).\nАвтопробегда 3 та давлатнинг 9 та транспорт воситаси қатнашди. Маршрутнинг умумий узунлиги 900 км, жумладан, Ўзбекистон ҳудудида – 390 км, Қирғизистон ҳудудида – 260 км ва Хитой ҳудудида – 250 км. Барча транспорт воситалари Хитой ҳудудига етиб борди ва бу орқали маршрут йўналиши ҳамма иштирокчилар учун самарали эканлиги исботланди.\nRoad Consulting Bureau © 2013


Матбуот — маънавият булоғи - Уч илдиз\nСўнгги 60 йил мобайнида Устоз журналист-олим ва адиб Мухтор Худойқулов\nсабоқларини олмаган ижодкор топилмаса керак. Умрининг 60 йили ЎзМУ Журналистика факультети билан боғлиқ Устоз бир неча авлод ижодкорларига сабоқ бериш баробар ўзлари ҳам қалам тебратишда ўрнак кўрсатган. Устозга ҳамиша омонлик тилаб қоламиз, дейди Дониш домла қуйидаги мақолани ўқишни тавсия этаркан.\nСуратда: ЎзМУ ректори Авазжон Мараҳимов Журфак домлалари Мухтор Худойқулов ва Юсуф Ҳамдамов билан янги авлод ижодкорларини тарбиялаб камолга етказиш хусусида суҳбатлашмоқда (2018 йил 9 май).\nСуратда: (чапдан) Журфак домлалари Мухтор Худойқулов, Шавкат Миралимов ва Тўлқин Эшбек ЎзМУ Маданият саройида ўтказилаётган илмий анжуманда (2011 йил 21 ноябрь).\nМаълумки, жамиятда оммавий ахборот воситаларининг тутган ўрни беқиёсдир. Инсоният ҳозирги даврнинг, ақл-тафаккурнинг бемисл ютуқларини газета ва журналлар, радио ва телевидение, ахборот агентликлари ва интернет тармоғи орқали англаб етмоқда. Ўтган асрда сохта ғоялар соясида қолиб, оммага етиб бормаган ҳаёт ҳақиқатлари эндиликда кенг ва ҳар томонлама ўз ифодасини топмоқда. Мустақиллик ана шундай имкон яратди.\nМатбуотнинг асосини реал воқелик ташкил этади, у ижтимоий ҳаётда содир бўлаётган воқеа ва ҳодисаларнинг туб сабабларини ўзида акс эттиради, уни ўрганади, таҳлил қилади ҳамда воқеликка қайтадан таъсир кўрсатади. Таъбир жоиз бўлса, матбуот ҳаётнинг ўзидан қайнаб чиқиб унга ҳаётбахш оқим сифатида қайтадан қуйилувчи маънавий чашмадир.\nОммавий ахборот воситаларининг доимий бажарадиган ижтимоий вазифаси — тасвир, таҳлил ва таъсир қилишдир. Бунда тасвир, яъни ижтимоий ҳаётни акс эттириш, кишиларни хабардор қилиш муҳим ўрин тутади. Ушбу вазифани бажаришда газеталар асосий воситачи ҳисобланади ва унинг асосий иши жамият ҳаётидаги энг янги факт, воқеа ва ҳодисаларни тасвирлаш, шу куннинг тарихини тўлалигича акс эттиришдан иборатдир.\nМатбуотнинг тасвир функцияси орқали хабардор қилиш вазифасини бажаришда журналистиканинг асосий жанрлари хизмат қилади. Булар − информация (хабар), кенгайтирилган хабар, репортаж, ҳисобот, интервью, лавҳа кабилар бўлиб, уларда публицистик руҳ ўз ифодасини топади. Матбуотнинг мақола, шарҳ, суҳбат, очерк, эссе, фельетон, памфлет каби жанрлари гарчи ҳаётнинг чуқурроқ қатламларини акс эттиришга мўлжалланса-да, уларнинг асосида ҳам тасвир, хабар бериш ётади.\nПрезидентимиз Шавкат Мирзиёевнинг Олий Мажлисга Мурожаатномасида белгиланган вазифалардан йўналиш олган оммавий ахборот воситаларимиз ижтимой ҳаёт воқеаларини янада кенгроқ, чуқурроқ, холис, тезкорлик билан ёрита бошладилар, газеталаримиз, журналларимиз янада қизиқарли, ўқимишли бўлиб бормоқда. Бунда матбуотнинг бош функцияси — тасвир ҳар тарафлама қўл келмоқда.\nАммо матбуот ҳаётни оддийгина қайд этиш, у ҳақда хабар бериш билангина чекланиб қолмайди, балки ундаги факт, воқеа ва ҳодисаларнинг ички моҳиятини ҳам очиб беради, муштарийларга тушунтиради, таҳлил қилади, баҳолайди, хулосалар чиқаради, маъқуллайди ёки инкор этади. Бу матбуотнинг иккинчи бош ижтимоий вазифаси — таҳлил функцияси ҳисобланади. Таъбир жоиз бўлса, матбуотнинг тасвир функцияси ижтимоий ҳаётнинг устки, кўзга кўриниб турган қатламларини акс эттирса ва онгнинг устки қатламига таъсир қилса, таҳлил ижтимоий ҳаётнинг чуқур қатламларини ўзида акс эттиради ва инсон онгининг чуқур қатламларига таъсир кўрсатади.\nМатбуот ўз ижтимоий вазифасини бажариш орқали оммага ҳаётдаги фактлар, воқеа ва ҳодисаларнинг ички сабабларини, моҳиятини очади, тушунтиради, изоҳлайди, бизни ўраб турган дунё ҳақида чуқур билим беради, жуда кўп, зарур ҳаётий тажрибалар, тушунчалар билан қуроллантиради. Матбуотнинг хабардор қилиш вазифаси сингари таҳлил ҳам жамиятнинг ижтимоий-сиёсий, иқтисодий-ишлаб чиқариш ва маданий-маънавий ҳаётининг барча томонларини қамраб олади. Жамият ҳаётида матбуот аралашмайдиган бирон бир соҳа қолмайди.\nМатбуотнинг таҳлил қилиш вазифаси жамият ҳаётининг муҳим муаммоларини ҳал қилишда, иқтисодий-ишлаб чиқариш жараёнларини такомиллаштиришда, маданий-маънавий ҳаётнинг янада тараққий этишида муҳим роль ўйнайди. Оммавий ахборот воситаларининг бу амалиёти ижтимоиёт, иқтисодиёт, фан-маданият, адабиёт ва санъат ҳамда жамиятнинг барча соҳаларидаги муаммоларни акс эттириш ва ҳал этишда, инсоният тамаддунининг янада ривож топишида катта ўрин тутади, у ўқувчиларга ижтимоий-сиёсий, ҳуқуқий, ахлоқий, илмий, адабий-эстетик билим беради, одамни тарбиялайди.\nМатбуотнинг турлари ўртасидаги ўзаро меҳнат тақсимотига мувофиқ газеталар кўпроқ тасвир функциясини, журналлар эса асосан таҳлил функциясини бажаради. Радио ва телекўрсатувларда тасвир ва таҳлил функциялари ўзаро мутаносиб равишда жой олади. Интернет тармоқларида тасвир ва таҳлил функциялари уйғунлашиб кетади. Матбуотнинг бу ижтимоий юмуши унинг маърифий, эстетик завқ бериш, дам олдириш хусусиятлари билан ҳам боғланиб кетади.\nТаҳлил функциясини бажаришда журналистлар, публицистлар, олимлар, жамоат арбоблари, сиёсатчилар ва мутахассислар иштирок этади. Таҳлил амалиётини адо этишда корреспонденция (кенгайтирилган хабар), мақола, тақриз, шарҳ, кузатув ҳамда бадиий публицистиканинг очерк, фелъетон, памфлет каби жанрлари алоҳида ўрин тутади. Маълумки, бу жанрлар ўз ҳажми ва жанр талаблари билан ахборий жанрлардан ажралиб туради ва улар ҳаётнинг чуқур қатламларини ўзида акс эттиради.\nШу билан бирликда, матбуотнинг таҳлил функцияси бажарилишида илм-фанга доир тадқиқот усуллари — фактларни солиштириш, умумлаштириш, хулосалар чиқаришдан кенг фойдаланилса, бадиий публицистика жанрларида образлилик, жонлантириш, типиклаштириш, сюжет, композиция каби адабий-бадиий усуллар кенг қўлланилади ва улар ҳаётни теран таҳлил этишда ёрдам беради. Таҳлил функцияси журналистдан ҳаётни чуқур билишни, ижтимоий ҳаётнинг у ёки бу соҳасига махсус ихтисослашишни талаб этади.\nМустақиллик даврида сўз эркинлигига эришган ўзбек матбуотида тасвир билан бир қаторда таҳлил функцияси ҳам тобора такомиллашиб бормоқда. Оммавий ахборот воситаларининг таҳлилий вазифаси ҳам сезиларли даражада кенгайди, чуқурлашди, у замонамизнинг, энг муҳим, долзарб масалаларини ёритишда, ижтимоий-иқтисодий тараққиёт, ҳар тарафлама янада юксалиш ғояларини омма онгига сингдиришда фаол хизмат қилмоқда.\nПрезидентимиз Шавкат Мирзиёев “Янги Ўзбекистон” газетасига йўллаган табригида газета зиммасига: “Газета юртимизда демократик ислоҳотлар, ҳудудлардаги беқиёс бунёдкорлик ва яратувчанлик ишларининг аҳамияти ҳамда натижаларини холис ва ҳаққоний ёритиш, аҳоли вакиллари ва жамоатчилик фикрини шакллантириш, мавжуд муаммо ва камчиликларни таҳлилий материаллар орқали дадил кўтариб чиқиб, ахборот майдонида муносиб ўрин олиш”, каби вазифаларни ҳам юклаган эди.\nБу вазифалар юртимиздаги барча мавжуд оммавий ахборот воситаларига ҳам тегишлидир. Матбуот ҳаётдаги факт, ҳодиса ва воқеаларни бемалол, монеликларсиз, умуминсоний нуқтаи назардан, холис, илмий-объектив таҳлил қилар экан, унинг ҳаётга таъсири ҳам шунчалик ортади. Ана шу ижтимоий вазифани яхши англаш, унга хизмат қилиш ҳар бир журналистнинг бурчи ва кундалик ишидир. Матбуот саҳифаларида танқидий материаллар қатори, жамиятдаги ижтимоий камчилик ва нуқсонларни енгил кулгу орқали бартараф этишга хизмат қилувчи ҳажвий публицистика жанрига етарли ўрин бериш жамият тараққиёти учун муҳим аҳамият эга.\nМатбуот зиммасида турувчи ижтимоий вазифаларнинг учинчи босқичини — таъсир функцияси белгилайди. Оммавий ахборот воситалари ижтимоий онг кўриниши сифатида ижтимоий борлиқни тасвирлаб, уни билиб, тадқиқ этиш билан чекланмасдан, унга қайтадан таъсир ҳам кўрсатади. Шундан келиб чиқиб айтиш мумкин, газеталарда чоп этилган материаллар ўқилиб, эшитилиб, кўрилибгина қолмасдан ҳаётда ўзгариш ҳам ясаши керак. Матбуотнинг таъсир функцияси унинг тасвир ва таҳлил амалиётлари билан чамбарчас боғлиқ, яъни у мазкур икки ижтимоий вазифанинг мантиқий давоми ҳисобланади. Қайси матбуот нашри, оммавий ахборот воситалари ҳаётни кенг, холис ва керакли даражада ёритса, худди шу тарзда чуқур таҳлил қилса унинг таъсири ҳам юқори даражада бўлади. Аксинча, ҳаёт воқеалари саёз, бир ёқлама, шунчаки, баландпарвоз тарзда тасвир этилса ва таҳлил ҳам юзаки бўлса таъсир ҳам шунга яраша кўриниш касб этади.\nМатбуотнинг ҳаётга таъсири икки хил: бевосита ва билвосита бўлади. Бевосита таъсир ҳаёт воқеаларининг тасвири ва таҳлил орқали ўқувчилар онгига, ҳис-туйғуларига таъсир кўрсатишдир. Бу — материалларнинг таъсирчанлиги, муҳимлиги, қизиқарлилиги, факти, тузилиши, маҳорат билан ёзилганлигига боғлиқ. Бунга матбуотнинг тасвир ва таҳлил амалиётларини етарли даражада бажарилиши орқали эришилади. Матбуотнинг таъсир функциясини бажаришда жамоатчилик фикрини шакллантириш асосий ўрин тутади. Жамоатчилик фикрини акс эттириш — журналистика ва публицистиканинг бош масаласидир. Матбуотнинг ҳаётга билвосита таъсири эса материалларнинг самарадорлиги, яъни натижа бериши билан ўлчанади. Газетада кўтарилган ҳар қандай муаммо ҳал этилса, танқидий чиқишлар ўз самарасини берса ва жамият бошқарувининг қонун чиқарувчи, ижро этувчи ва суд ҳокимияти аралашуви натижасида ҳаётга татбиқ этилса ана шунда вазифа бажарилган бўлади. Ҳаётга билвосита таъсир этишда матбуот нашрларининг, журналистларнинг ташкилотчиликлари ҳам асосий роль ўйнайди.\nШуни айтиш керакки, ҳозирги кунимизда матбуотнинг таъсир функциясининг амалга оширилишида айрим камчиликлар ҳам мавжуд. Газета ва журналлар саҳифаларида босилган танқидий материалларга тегишли ташкилотлар ўз муносабатларини билдиришлари шарт, агар бу муҳим иш амалга оширилмаса омавий ахборот воситалари ёритган муҳим масалалар, танқидий материаллар қоғозда, экранда ёхуд интернет саҳифасида қолиб кетаверади. Жамиятда тўртинчи ҳокимият ҳисобланган матбуот ўзидан юқоридаги суд, ижро ва давлат ҳокимиятлари билан биргаликда иш кўриш орқалигина ўз функцияларини амалга оширади. Қоғозда ёзилган, ёхуд эфирда айтилган, телевизор экранларида кўрсатилган, интернет тармоқларида келтирилган танқидий материаллар, мулоҳаза ва муҳокамалар ҳаётга табиқ этилади ва бундан жамият ҳам фойда кўради.\nРеспубликамизда жорий этилган фуқароларнинг фикр ва шикоятларини қабул қилиб, уларни ҳал этувчи халқ қабулхоналари матбуот материалларига кўпроқ эътибор қаратишса, оммавий ахборот воситаларида эълон қилинган танқидий чиқишлар, таклиф ва мулоҳаалар тегишли ташкилотлар томонидан текширилиб, керакли чоралар кўрилса матбуотнинг таъсири янада ошади.\nДемак, матбуот фаолиятининг ўзагини ташкил этувчи тасвир, таҳлил ва таъсир функциялари бир-бирлари билан узвий боғлиқ ҳолда ҳаёт билан биргаликда янада тараққий этиб, такомиллашиб, янгидан-янги қирраларга эга бўлиб бораверади.\n“Ҳуррият” 2020, 18-март.\nNext story Умар Хайёмнинг бетакрор хазинаси\nPrevious story Орзуси ушалган ветеран отахон


УЙҚУ ПАЙТИДА КУЗАТИЛАДИГАН 7 АЖОЙИБ ХОЛАТ.\nУхлаётган пайтда биз деярли ташқи дунёдан узилиб қоламиз, аммо миямиз ишлашда давом этади.\n1. Биз бир нечта уйқу циклларини бошдан кечирамиз\nОрганизм аввал секин тўлқинли уйқунинг биринчи босқичидан ўтади. Биз мудраймиз аммо барибир ташқи мухит ходисаларидан қисман бўлсада хабардор бўламиз. Иккинчи ва учинчи босқичлардан сўнг тез уйку фазаси бошланади. Бу фазада инсон туш кўради. Тўлиқ цикл 90-120 дақиқани ташкил қилиб, тун давомида 4-5 марта такрорланиши мумкин.\n2. Бош мия чиқиндилардан тозаланади.\nТекшириш натижаларига кўра ухлаш вақтида чиқиндиларни йўқ қилиш тизими фаоллашади. Бош мияда орқа мия суюқлиги харакати тезлашади ва шу орқали мия токсик моддалардан тозаланади. Альцгеймер ва деменция касалликларига олиб келиши мумкин бўлган бир кун давомида тўпланган молекуляр чиқиндилар йўқ қилинади.\n3. Янги маълумотлар хотирада сақланади.\nУйқу пайтида бош мия кун давомида олинган янги маълумотларни қисқа муддатли хотирадан узоқ муддатли хотирага ўтказиб сақлайди. Шунинг учун тўлақонли уйқу ўқиш ва илм олиш жараёнида жуда мухим хисобланади. Сиз имтихонга тайёрланаётган бўлсангиз туни билан мутоала қилиб чиқмасдан кераклигича тўйиб ухлаш хам тавсия қилинади.\n4. Уйқу пайтида биз ҳаракат қилиш қобилиятини йўқотамиз.\nТез уйқу фазасида бош мия харакат учун жавоб берадиган нейронларни ўчиради. Ушбу вақтинчалик физиологик фалажлик бизнинг хавфсизлигимиз учун зарур ва шунинг учун туш кўраётган пайтидаги харакатлар: юриш, тепиш ва бошқалар бажарилмайди. Одатда бу ҳолат ўртача 20 дақиқа давом этади.\n5. Бош мия энергия захираларини тўлдиради.\nУмуман олганда организмни ва айниқса мияни тўғри ишлаши учун етарли миқдорда уйқу керак. Бу нима учун тўйиб ухламаётганимизда ортиқча овқатланишимизни тушунтиради. Уйқу етарли бўлмаганда очлик гормони - грелин кўп миқдорда ишлаб чиқарилади. Бу ўз навбатида бизда юқори калорияли овқатлар ва нон каби оддий углеводларни истеъмол қилишга иштиёқ уйғотади.\n6. Биз катта қарорларни қабул қиламиз\nАгар сиз иккита вариант ўртасида иккиланаётган бўлсангиз – тўйиб ухланг. Уйқу пайтида бизнинг миямиз мураккаб муаммоларни қайта ишлайди. Уйғонганингизда, тўғри қарорни қабул қилиш осонроқ бўлади.\n7. Бизнинг ижодий потенциалимиз ўсиб боради\nБеркли шаҳридаги Калифорния университети олимлари таъкидлашича инсон уйқу пайтида бош мия маълумотларнинг узоқ ассоциацияларини қабул қилади. Кун давомида биз уларни сезмаймиз. Уйқудан кейин ижодий (креатив) ечимлар 33% холатда кўпроқ топилади.\nДекабр 02, 2020 4531 4 Рукн ПСИХОЛОГИЯ\nАвг 20, 2017 1634


«Meizu»нинг энг қиммат телефони сотувга чиқди...\n26.05.2020 15:15 0 2349\n«Meizu» компанияси ўзининг энг қиммат бўлиши кутилаётган 17 Pro Kiln Art Collector’s Edition смартфони ҳақида маълумотларни тақдим этди. Бу ҳақда «Mydrivers.com» хабар берди.\nҚайд этилишича, янги телефон Хитойнинг Сун сулоласи давридаги чинни идишлар рангида бўлиб, 9999 юанга баҳоланмоқда. Бу қарийб 1400 АҚШ долларига тўғри келади.\nКонфигурация нуқтаи назаридан смартфон LPDR5 хотираси билан стандарт бўлиб, симсиз зарядлашни қўллаб-қувватлайди. Шунингдек, 3D камера, AR ўлчагич, AR тунги кўриш мосламаси ва бошқа функциялар билан жиҳозланган.\nМаълумот учун: «Meizu» компаниясига 2003 йилда Хитойнинг Чжухай шаҳрида Жек Вонг томонидан асос солинган. Айни вақтда у Хитойдаги смартфон ишлаб чиқарувчилар энг йирик ўнлигига киради.


Google Translate янада "кучайди" - Terabayt.Uz\nGoogle компанияси бундан ўн бир йил илгари ишга туширган Google Translate веб-хизмати бугун 100 дан ортиқ тилларни таржима қиладиган йирик таржимон платформа саналади. Google яқинда мазкур хизматни бугунги янги технология билан янада кучайтирди.\nВеб-хизматига нейро-тармоқ, яъни "ақлли тизим"ларнинг татбиқ қилиниши натижасида, хизмат матнни таржима қилишда янада юқори аниқлик ва мазмунан аниқликка эришди. Бундай жиҳат ҳаттоки унинг оффлайн талқинида ҳам сақланиб қолади.\nСўнгги йиллар мобайнида нейро-машиали таржима технологияси Google Translate хизматининг онлайн-версиясида қўлланиб келинган. 2018 йилнинг июнидан эса "сунъий интеллект" технологияси илованинг оффлайн талқинига ҳам жорий қилинмоқда. Ушбу илова iOS ва Android мобил операцион тизимларида автоном режимда ишлаши мумкин.\nФойдаланувчи мазкур хизматга қанча кўп мурожаат қилса, таржима шу қадар аниқ ҳамда равон бўлиб бораверади. Энди иловани интернетга улаш шарт бўлмагани туфайли, ушбу хизматдан саёҳат чоғларида ҳам фойдаланиш мумкин. Фойдаланувчи бошқалар билан тил топишиши ёки суҳбат қуришда интернет излаб юрмайди.\n«Нейронли тизим гапни қисмларга бўлиб эмас, яхлит ҳамда лўнда таржима қилади. Таржима тўлиқ ва мазмундор чиқиши учун Google Translate асосий эътиборни тугал фикрга қаратади. Натижада, гап-сўзлардаги саводхонлик анча ошган», — дейди Google компанияси.\nGoogle Translate — бугунги кунда сунъий ақл технологиясининг имкониятларидан фойдаланаётган ягона хизмат эмас. 2018 йилда Microsoft Translator ҳам нейро-тармоқларни жорий қилиш эвазига катта ютуқларга эришган.\nGoogle Translate хизматининг такомиллашган талқинидан фойдаланиш учун ҳар бир фойдаланилаётган тилнинг лексик пакетини ўрнатиш керак бўлади. Бундай луғатларнинг ўртача ҳажми 35 дан 45 Мб.гача бўлади.


20:17 22 Март 2018\n14:26 12.10.2015 (Янгиланган 15:15 12.10.2015) Ҳавола олиш\nИроқ ҳаво кучлари якшанба куни ИД раҳбари Абу Бакр аль-Боғдодийнинг кортежига ҳужум қилди.\nТОШКЕНТ, 12 окт —Sputnik. "Ислом давлати" террорчилар гуруҳи раҳбари, Абу Бакр ал-Боғдодий якшанба куни уюштирилган ҳужум натижасида яраланди, РИА Новости Ироқ ҳарбий кучлари қўмондонлиги хабари асосида.\nИроқ ҳарбий ҳаво кучлари якшанба куни, Анбар вилоятида, ИД раҳбарлари йиғилишига бораётган, ал-Боғдодий кортежига ҳужум уюштирди. Ушбу ҳужум натижасида 15 жангари йўқ қилинди. Рейтер агентлиги хабар беришига қараганда, ҳужум натижасида қурбон бўлганлар орасида ал-Боғдодий йўқ.\n“Кортеж ўққа тутилиши натижасида Абу Бакр ал-Боғдодий яраланди, икки “дала командири” йўқ қилинди. Улар Абу Камал шаҳри молия раҳбари Умар ал-Кубейси ва кортеж хавфсизлиги учун жавобгар Абу Саад ал-Карбули”, — дейилган ироқ ҳарбийлари хабарида.\nҚоҳира давлат университетида теология (диншунослик) фанлари доктори Рахмон Абдуллаев Sputnik Озарбайжонга хабар беришига қараганда, бундай ҳужум, террорчилар сафида содир бўлган парчаланиш натижасида юз берди.\nАввал "ИД" разведка ва махсус хизматлари аксил террор кучларнинг барча ҳаракатини бир қадам олдиндан билиб борар эди. Ҳозир эса. шароит ўзгарган.\n"Россия қуролли кучлари ушбу можарога аралашганидан бери "ИД" сафларида парчаланиш сезилмоқда. Террорчилар сафидан қочиш ҳолатлари кўплаб учрамоқда. Пайдо бўлган ҳолатдан фойдаланиб, Ироқ армияси ал-Боғдодий яқинлари орасида "кулоқ"лар ёллашга муваффақ бўлган", дейди доктор.\nДиншунослик фанлари доктори Рахмон Абдуллаевнинг сўзларига қараганда шу вақтгача Абу Бакр ал-Боғдодийнинг йўналишлари ҳақида, дунёнинг ҳеч бир махсус хизмати бирор маълумот олиш имконига эга бўлмаган. Уни жудда қаттиқ қўриқлашар эди, чунки ал-Боғдодий ИД раҳбариятида энг юқори нуфузли шахс.


ЎзА - Давлат боғчаларига болаларни икки ёшдан қабул қилиш таклиф қилинди\n14.04.2021 Чоп этиш версияси\nАйтилишича, ҳозирги кунда болаларнинг боғчага чиқиш ёши 3 ёш қилиб белгиланган. Аммо турли сабабларга кўра оналар ишга чиқишга мажбур бўлади. Аммо фарзандини уч ёшга тўлмагани учун боғча қабул қилмайди. Шу сабабли, фарзанд ҳар ерда сарсон бўлади. Хусусий боғчалар эса жуда қиммат бўлиб, уни тўлашга ҳамманинг ҳам моддий имконияти етмайди.\n“Юқоридагиларни инобатга олган ҳолда, давлат мактабгача таълим муассасаларига болаларни қабул қилиш ёшини икки ёш этиб ўзгартиришни таклиф қиламиз. Бу билан ёш боласи бор оналарнинг ишлаши ва ўқишлари учун катта имконият яратилган бўлар эди”, дейилади петицияда.\nИзоҳларда эса давлат боғчаларида шундоқ ҳам жой муаммолиги, янги давлатнинг боғчалари қурилиш жараёни сустлиги, давлат хусусий шерикчилиги асосида қуриладиган боғчалар масаласида бюрократик (кредит олиш ва бошқа) тўсиқлар борлиги саналган.


Дарбадарликдан севимли бўлишга қадар. Раджа тарихи\n24 ноябрь, 2019, 13:39\nТеглар:Ража Найнгголан | Рома | Интер\nҲозирги “Каляри”нинг ёрқин юлдузи, албатта, Раджа ҳисобланади.\nА сериянинг энг кутилмаган ҳолатларидан бири – бу “Каляри”нинг қойилмақом юриши бўлди. Мусобақа бошидаги иккита мағубиятдан сўнг, мағлубият нималигини билмасдан келяпти.\nОхирги 5 турдан 4 тасида ғалаба қозонди ва 3-ўринни “Лацио” билан бирга эгаллаб турибди. Ундан пастроқда “Аталанта”, “Рома” ва “Наполи”. Бу кутилмаган ҳолат. Чунки ўтган мавсум сардинияликлар 14-ўринни зўрға эгаллаганди.\nЁзда “Кальяри” энг ёрқин юлдузидан айрилди. Николо Баррелла “Интер” футболчисига айланди. Кетганлар ўрнига янги футболчилар сотиб олинди.Марказга иккита уругвайлик – Наитан Нандес (“Бока Хуниорс”) ва Крстиан Оливу (“Насьонал”) олиб келинди. Ижарага яна 4 та футболчи олинди. Джованни Симеоне “Фиорентина”дан, Марко Рог “Наполи”дан, Лука Пеллегрини иккинчи марта ўйин амалиёти учун Сардинияга қайтди, дарвозабон Робин Улсен эса “Рома”дан ташриф буюрди. Энг шов-шувли трансфер эса албатта, Раджа Наинголаннинг “Интер”дан олиб келиниши бўлди.\nРаджа оғир характерли инсон бўлиб, ҳар қандай режимга тушиб кетавермайди. Шунинг учун ҳам “Нерадурри”ларни тарк этишга мажбур бўлди. Антонио Конте баҳордаёқ Белгия футболчисини таркибда кўрмаётганини айтиб ўтган эди. Раджанинг Сардинияга қайтишига яна бир сабаб бор, унинг турмуш ўртоғИ Клаудияда онкологик касаллик аниқланган. У химиятерапияга муҳтож эди. У Сардинияда туғилган, шунинг учун даволанишни Милан ё Римда эмас, ўз она юртида давом эттиришни истади. Раджа ҳам бу борада айтиб ўтди: “Мен “Кальяри” ва Клаудига ёрдам бермоқчиман. Агарда майдонда боримни бериб ўйнайдиган бўлсам, барча оғриқлар унутилишига ишонаман”. Бу қанақа касаллик эканлигини Раджа жуда яхши билади. Тўққиз йил олдин онаси ҳам худди шу касаллик туфайли вафот этганди. Ҳозирда Раджа ва Клаудия иккита қизалоқни тарбиялаяпти ва футболчи касаллик ортга чекиниши учун қўлидан келган ҳамма нарсага тайёр.\nШунинг учун у майдонда курашяпти. “Фиорентина”га қарши ўйинда футболчи 3 та голли пас берди ва ўз ҳисобига гол ҳам ёздириб қўйди. Белгия устози Роберто Мартинес билан тортишиб қолиб, терма жамоага чақирилмаётгани ҳам яхши бўлган экан, бўлмаса ҳоир турмуш ўртоғини ташлаб, терма жамоанинг навбатдаги ўйини учун Санкт-Петербургга келишига тўғри келарди.\n“Кальяри”нинг муваффақиятини битта футболчига боғлаб қўйиш ярамайди. Барча бирдек ҳаракат қиляпти. Робин Улсен, Римдагидек хатоларга йўл қўймаяпти, Жованни Симеоне ҳам ва албатта, Жоао Педро ҳам. Бразилиялик ярим ҳимоячи бу мавсумда 7 та гол уришга муваффақ бўлди. Ўтган мавсумда эса бутун бошли 38 та турда 5 та гол билан кифояланган эди. Бундай яхши натижага эришишида мураббий Роландо Мараннинг ҳиссаси бор. У Мариони ҳужумда Симеонега шерик қилиб қўйди. Ҳужумкор ярим ҳимоячи ролида эса Раджа Наинголан ўйнаяпти. Аслида бу жой Жоаога тегишли бўлиши керак эди, аммо Маран иккала яхши футболчидан бир вақтда фойдаланиш мақсадида бирини ҳужумга ўтказишга қарор қилди ва бу натижа берди.\nМавсум стартидаги “Брешия” ва “Интер”дан учралган мағлубиятдан сўнг Маран мураббийлик постини бўшатишига сал қолди. Аммо раҳбарият 53 ёшли мураббийни шунчаки қўйиб юборишни исташмади. Унга имконият беришди. Бу имкониятдан эса Маран ишончли тарзда фойдаланди ва кетма-кет 3 та ғалаба (“Парма”, “Женоа” ва “Наполи”)га эришди. Ҳозирда чемпионатда жамоа 4-ўринни эгаллаб турибди ва 3-ўриндаги “Лацио” билан бир хил очко тўплаган.\nРобин Улсен “Рома”дагидан кўра, ишончли ҳаракат қиляпти. Майдондаги тўртта ҳимоячи – Фабрисио Каччаторе, Фабио Писакане, Рагнар Клаван ва Лука Пеллегринилар ўз ишини аъло даражада бажаряпти. Баъзида ҳужумга ҳам қўшилиб туришади. Марказдаги учта ярим ҳимоячи – Марко Рог, Лука Чигарини ва Найтан Нандес ўйинларда катта ҳажмдаги ишларни бажаришмоқда. Раджа эса эркин футболчи мақомида. У майдонда ўзи истагандек ҳаракат қилади. Ҳужумда эса Жованни Симеоне ва Жоао Педро ажойиб тандем ҳосил қилишган.\nҲозирги “Кальяри”нинг ёрқин юлдузи, албатта, Раджа ҳисобланади. У жамоадошларига руҳият бағишлаб туради. У майдонда жон куйдириб ҳаракат қилганда, шериклари ҳам у истагандек ҳаракат қилишга интилишмоқда. Натижалар эса буни исботлаб турибди.\n"Рома" оғзидаги ошини "Интер"га олдириб қўйиши мумкин


ЭРМУРОТ БАПИЙ УСТИДАН СУД ИШИ ДАВОМ ЭТМОҚДА\nКейинги пайтларда Марказий Осиё мамлакатлари ҳокимиятлари мустақил журналистлар ва улар ишлайдиган оммавий ахборот воситаларига босим ўтказишнинг янги йўлидан, бир қарашда қонуний бўлиб кўринадиган йўлидан фойдаланиб келаяптилар.\nГап журналистлар устидан ўтказилаётган судловлар ҳақида бораяпти. Шу кунда Қозоғистонда ўшандай судловлардан бири давом этмоқда. "Сўл Дот" газетасининг Бош муҳаррири Эрмурат Бопий республика Жиноят Кодексининг уч моддаси бўйича айбланмоқда.\nАввало, Эрмурат Бапий муҳаррирлик қилган\n"Сўл Дат" газетаси тўғрисида қисқагина маълумот. Газета "Сўл Дат"га айлангунича бир сўз билан -"Дат", деб аталган. "Дат" - қозоқчадан ўзбекчага ўгириладиган бўлса, "арз-дод" иборасидаги "дод" сўзининг ўзи. "Дат" газетаси мустақил газета бўлган. Ҳокимиятга ёқавермайдиган, баъзида эса давлат амалдорларининг муштларини тугишларига, тишларини ғижирлатишларига сабаб бўладиган материалларни босган. Ва охир-оқибат, газета ёпилган.\nШундан сўнг, датчилар газетани қайта рўйхатдан ўтказишга ҳаракат қилади. Улар газетани бу сафар "Сўл Дат", деб номлайди. Газетани рўйхатга олувчи идора ходимларининг қозоқчаси етарли бўлмагани учун, улар янги газета номини русча талаффуз билан ўқиб оладилар. Яъни "Солдат", деб - "Аскар" деган маънода. "Бу Бапий тушмагурнинг эси кириб қолибди. Энди ҳарбий мавзуларда ёзадиган газета чиқарарканда", дейишгандирда...\nВоқеа чиндан ҳам шундай бўлганми-йўқми, бугун энди Қозоғистонда ҳеч ким аниқ айта олмайди. Аллақачон латифага айланишга улгурган бу гап.\nЛатифани эса, ҳар қандай одам, ҳар қандай газета тўғрисидаям айтавермайдилар. Бундай шарафга дохил бўлиш учун чинакамига машҳур бўлиш лозим. "Сўл Дат" газетаси ўшандай машҳур газеталардан биридир. Газета қўрқмади, мамлакат юқори эшелонидагиларнинг порахўрлиги ҳақида, уларнинг коррупция ботқоғига ботиб бораётганлиги тўғрисида ёзди, агар бу иллатга қарши курашилмаса, мамлакат боши берк кўчага кириб қолади, деб огоҳлантирди. Мамлакат президенти Нурсултон Назарбоевнинг шахсан ўзи ҳам аралашган, деб ҳисобланилаётган ўша машҳур "Қозоқгейт" ҳақидаги материлларни ҳам "Сўл Дат" эълон қилган эди.\n"Қозоқгейт" билан боғлиқ воқеа-ҳодисалар ривожига синчиклаб қаралса, "Сўл Дат" газетаси Бош муҳаррирининг судга тортилиши оддийгина мантиқдан келиб чиқадиган нарса. Чунки, "Қозоқгейт" бўйича бир неча мақола эълон қилган яна бир журналист шу кунда қамоқда ўтирибди. Халқаро ташкилотлар, республикадаги ҳуқуқ ҳимоячилари журналист Сергей Дувановга қўйилган айбга ишонмайдилар. Улар сиёсий ва журналистик фаолияти учун ҳокимият журналистдан ўч олди, деб таъкидлаб келмоқдалар.\nМана энди навбат "Сўл Дат"нинг Бош муҳаррири Эрмурат Бaпийга келганга ўхшайди.\nКуни кеча бошланган суд мажлисида Эрмурат Бопий ўзига қўйилаётган айбловларни тан олмаслиги, устидан ўтказилаётган судловни сиёсий қувғин деб баҳолаши тўғрисида баёнот қилди.\nХўш, нима айби учун судланаяпти журналист?\nМаълумотларга қараганда, Эрмурот Бапий бухгалтерлик ҳисоби юритиш қоидаларини бузганликда, солиқ тўлашдан қочганликда, тадбиркорлик билан ғайри қонуний шуғулланганликда айбланмоқда.\nСуд мажлисида журналист ўзига қўйилаётган айбловлардан дастлабки иккитасини мутлақо рад этди.\n- Мен газетанинг Бош муҳарририман холос, газетанинг муассиси бўлган корхона раҳбари ёки бухгалтери эмасман, - деди Эрмурат Бопий.\nСудга берган кўрсатмасида таъкидлашича, уни ғайри қонуний тадбиркорлик билан ҳам айблаб бўлмайди.\n- Чунки, - дейди Эрмурат Бапий, - газета ҳозирда муҳожиратда яшаётган собиқ Бош вазир Акежан Кажегелдин тарафдорларидан икки кишининг номига расмийлаштирилган эди. Улар ҳокимиятнинг босими остида муассисликдан воз кечиб юборганлари кейинроқ маълум бўлиб қолди. Шу тариқа мен муассиси йўқ газета чиқарган, яъни ғайри қонуний тадбиркорлик билан шуғулланган шахсга айланиб қолдим.\nЭрмурат Бапий устидан бошланган судлов шу кунларда давом этмоқда.\nХўш, журналистни қандай жазо кутмоқда?\nБапийнинг адвокати Мустаҳим Тулеев Озодлик мухбирига берган интервюсида прогноз қилишдан ўзини тийди.\nБироқ, Бопийнинг ўзи судлов бошланиши арафасида, 5 ноябр куни журналистларга берган интервюсида "агар уччала модда бўйича айбдор деб топсалар, бу моддаларда назарда тутилган жазоларни жамлаганда 5 йилга озодликдан маҳрум этилишим мумкин, лекин қонунга кўра, жазонинг бошқа турларини ҳам қўллашлари мумкин, масалан, жарима тўлатишлари, журналистик фаолият билан шуғулланишимни таъқиқлаб қўйишлари мумкин", деган эди.


Баҳорда қишки манзара\n08.04.2018 15:11 0 8999\nХитойда кутилмаганда қор ёғди. Пекин ва бошқа шимолий ҳудудлар қор остида қолди. Бундай ҳолат 30 йил ичида биринчи бор содир бўлиши. Шу давргача бўлган метеорологик маълумотларга кўра бу ҳудудда апрелда қор ёғиши 12 марта кузатилган.\nБуюк хитой девори пайшанба куни қор билан қопланган. Бу барча сайёҳлар ва ҳатто маҳаллий аҳолини ҳам ҳайратда қолдирадиган ажойиб манзара эди.


Коронавирус асоратлари юзага келиш хавфи мавжудлигининг 7 аломати - Parstoday\nКоронавирус асоратлари юзага келиш хавфи мавжудлигининг 7 аломати\nЯнвар 19, 2021 11:40 Asia/Tashkent\nИталия ва Франциялик мутахассислар магний етишмаслиги организмга коронавирус инфекцияси сингари таъсир қилиши мумкин, деган фикрга келган. Магний етишмаганида ва COVID-19’га чалинган бемор қони қуйилади ва бу билан инсульт ва инфарктнинг пайдо бўлиш хавфи ортади.\nМагний ва коронавирус ўртасида қандай боғлиқлик бор?\nТадқиқот муаллифлари коронавирус ва магний етишмаслиги ҳужайраларга бирдек таъсир қилишига эътибор қаратган. Кальций алмашинувида иштирок этгани сабаб ҳам магний етишмаганда ҳужайраларда кальций миқдори кўпаяди ва баланс бузилиши аъзолар фаолиятига ҳам таъсир қилмай қолмайди. Айниқса, мия, асаб, шунингдек, жигар ва қон-томир ҳужайралари азият чекади.\nБундан ташқари, коронавирусга чалинган беморлар ҳужайраларида ҳам кальций миқдори кўпаяди ва бу турли даражадаги жиддий асоратларга олиб келади. Тадқиқот муаллифлари коронавирусга чалинганлик ёки даволаниш даврида магний қабул қилиш кальций балансини меъёрлаштириб, унинг алмашинувини яхшилайди деган фикрда. Ҳатто коронавирус билан касалланмаган кишилар ҳам организмда магний етишмаслигидан далолат берадиган қуйидаги аломатларга бефарқ бўлмаслиги керак.\nОғир бўлган жисмоний машқлар ёки кайфият бўлмаганда шоколад истеъмол қилишни исташ бекорга бўлмаслиги, бу магний миқдорининг кескин тушиб кетгани билан боғлиқ бўлиши мумкин. Ширинлик ейишни доимий равишда исташ организмга магний етишмаётганининг сигнали бўлиши мумкин.\nМушаклар тортишиши ва оғриқ\nМушаклар тортишиши ва оғриқ кузатилиши магний етишмаётганининг энг кўп тарқалган симптомларидан бири. Мушаклар тортишишининг такрорланиши қанча тез кузатиладиган бўлса, магний моддаси шунча кўп етишмаётганини билдиради.\nМияни тинчлантириш магнийга хос хусусиятлардан бири ҳисобланади. У етишмаганида жиззакилик, стресс бўлади ва уйқу ҳам меъёрида бўлмайди. Қолаверса, магний етишмаганда безовта оёқлар синдроми ҳам кузатилади ва бунда оёқ учида томир тортишиши кузатилади. Бунда киши тиниқиб ухлай олмайди.\nҲазм жараёнига ҳам ёрдам бергани сабаб ушбу модда етишмаганида таом ҳазм бўлмайди ва жиғилдон қайнаши кузатилади. Агар бу ҳолат сизга бегона бўлмаса ҳамда такрорланиб турадиган бўлса, магний миқдорини текширтириб кўринг.\nАпатия ва тез ғазабланиш\nАсаб тизимининг меъёрда ишлаши учун ҳам магний ўта муҳим ҳисобланади ва у етишмаганида апатия, яъни — лоқайдлик, ҳафсаласизлик ҳамда қизиқишнинг йўқолиши, тез стрессга тушиш каби ҳолатлар кузатилади.\nМагнийнинг ошқозон ичак трактидаги роли ҳам аҳамиятли ҳисобланади. Қабзиятнинг пайдо бўлишига турли сабаблар бўлишига қарамай, ич қотиши билан бирга юқорида таъкидланган симптомлар кузатиладиган бўлса, магний миқдорини текширтириб кўриш тавсия қилинади.\nМагний етишмаганда, шунингдек, қон томирларнинг тез-тез кенгайиши ва торайиши кузатилади. Бу эса бошнинг маълум бир қисмида қаттиқ бош оғриғи келиб чиқишига олиб келади. Мигрен мунтазам равишда невролог назоратида бўлиш керак бўлган ҳолат, шунга қарамай оғриқлар пайдо бўлганига кўп бўлмаган бўлса, магний миқдорини текширтириб кўриш тавсия қилинади.\nЖССТ: коронавируснинг эрта тугашига кафолат йўқ


Дорихоначи мурожаати: «Инсофини еб қўйганлардан эмасмиз»\n10:20 / 10.05.2017\n«Кун.uz» таҳририяти почтасига дорихоначилардан бири ўз соҳасида учраётган муаммоларни баён этиб, уларни бартараф этиш юзасидан таклиф билдириб, хат ёзди. Ушбу хат жузъий тузатишлар билан келтирилади.\n«Ассалому алайкум, Kun.uz таҳририяти ходимлари.\nСайтингизнинг мавқеи бутун Ўзбекистон бўйлаб кундан-кунга ортиб бораётганлиги ҳеч кимга сир эмас. Ишингизга бундан-да улкан ривожлар тилаган ҳолда, бир мақолани эълон қилишингизни ўтиниб сўраб қоламан. Агар сайтингизда ёритмасангиз юқори ташкилотларга мурожаат қилишга мажбур бўлиб қоламан. Сиздан илтимос қилардимки, эҳтиёт шарт сифатида мақола муаллифи ва манзилини кўрсатмасдан эълон қилишинг, чунки аминманки, кўплаб ҳамкасбларимнинг номидан мурожаат қилаяпман ва уларни қийнаб келаётган муаммоларни баён этмоқчиман.\nМен тадбиркор сифатида 2013 йилнинг ноябрь ойида рўйхатдан ўтганман. Корхонамнинг фаолият тури: дорихона.\nҲаммага маълумки, Ўзбекистон Республикаси президентининг 2016 йил 31 октябрдаги ПҚ-2647-сонли «Аҳолини дори воситалари ва тиббиёт буюмлари билан таъминлашни янада яхшилашга доир чора-тадбирлар тўғрисида»ги қарори чиқиши билан дорихоналар устидан текширишлар ва босим кучайди. ОАВда ҳам, кўчада ҳам ва ҳоказо.\nНегадир ОАВда ва фуқаролар назарида дорихоналар, уларнинг фаолияти ва дорихоналарнинг раҳбарларию сотувчиларигача муттаҳам, қиммат нархда сотувчи, халқни пулини ноўрин ейдиган бўлиб кўринишини сезиб қолдим. Бу ҳақда кўп ва хўп гапирилмоқда. Шу вазият мени қўлимга қалам олишга мажбур қилди.\nУшбу масалага бошқа тарафдан қараб кўрсак-чи, ростданам шундайми? Ростдан ҳам дорихоначилар шунчалик осон пул топиб, муаммосиз бойиб кетишмоқдами?\n1. Энг аввало бизни дори воситалари ва тиббиёт буюмлари билан таъминлайдиган фирмалар ҳақида тўхталсам.\nЎтган 2016 йилнинг ёз палласида «Инфезол» 40, 250 мл (Германия) инфузияси Самарқанднинг «Соната Ҳолдинг» фирмасида тахминан 41.000 сўм, Ўзбекистон «Дори Дармон» компаниясида тахминан 16.500 сўм, «Версус» фирмасида эса тахминан 36.500 сўм атрофида.\nЭътибор беринг, нега ҳамма таъминотчи фирмаларда битта дорининг нархи ҳар хил?! Ахир ўша дори Германиядан бир хил нархда чиқади-ку? Бу саволга ким жавоб беради?\nЖавоб беришди... ДВСНҚББ ходимлари томонидан янграган жавоб қуйидагича бўлди: эмишки, «Дори-Дармон» компанияси конвертация ҳисобидан долларни давлат курсида олармиш тахминан 3.500 сўм атрофида, қолган фирмалар эса долларни баландроқ нархда биржадан сотиб олармиш — 11.000 сўм атрофида. Демак, нархлардаги 3 баравар тафовут шу ернинг ўзида.\nШу масала юзасидан «Дори-дармон АК»дан «Инфезол» олай, деб бордим ва таниш-билиш қилиб, зўрға 10 флакон «Инфезол» 40/250 олдим. Дорихонам учун 10 флакон «Инфезол» уч кунга етади. Қолган «Инфезол»ни кимдан ва қаердан оламан?\nБу ҳали ҳаммаси эмас. Ўша олган 10 флакон инфезолимга 50 фоиз «нагрузка» товар беришди: яъни, бизда ва умуман, туманимизда сўралмайдиган, ҳеч ким олмайдиган ва сотолмаслигимиз аниқ бўлган онкологик дори воситаси. Яроқлилик муддати — бор-йўғи бир ой қолган. Яна қўшимча равишда 11 фоиз жами товарлар суммасига «нагрузка» беришди.\nБундан чиқадики бир флакон «Инфезол»га жами 61 фоиз «нагрузка» берилмоқда. Кетмайдиган дориларни харажатини қоплаш учун, биз «нагрузка»ларнинг суммасини ва ўз устамамиз (20 фоиз) ни устига қўйишимиз керак. Демак 16.500 + 81% = 29.865. Шунда ҳам «Соната», «Версус» каби фирмаларникидан арзон чиқмоқда сотувга. Энди ўша 10 та дорини уч кунда сотсам, қолганини қайдан оламан?\n2. Доллар курси.\nНорасмий доллар курси ҳар сафар ошганда фирмалардаги нархлар ҳам ошиб кетади. Буни ким назорат қилади. Нега ошади? Базанинг фактурадаги нархи қандай қилиб бир партия товарникидан иккинчисига ўзгариши мумкин.\nБу нима дегани? Мисол учун, 1000 сўмга «Аспирин» олиб, 1200 сўм қилиб савдога чиқардим, дейлик. Мен ўша 1200 сўмлик «Аспирин»ни сотаётганимда доллар курси ошиб қолди. Шунда фирмадаги «Аспирин» нархи 1500 сўм бўлиб қолади. Мен 1200 дан сотиб, 1500 дан олишимга тўғри келиб қолади. Қонун бўйича ундай қилолмайман. Бу эса — зарар кўриш, дегани. Тадбиркор, нима, ўз зарарига ишлаши керакми?\n3. Дори таъминоти масаласи.\nНега пул кўчириш йўли билан ишлайдиган фирмаларда ҳеч қачон «Актовегин» инъекцияси, «Инфезол 40/250», «Конкор 5», «Реосорбилакт 250» ва ҳ.к. шунга ўхшаш дорилар бўлмайди? Пул кўчириш йўли билан сотилса ҳам, нақд пулга олинганидан 1,5–2 баробар қиммат бўлади. Нақд пулга бу камёб дорилар ҳоҳлаганингизча бор ва нисбатан арзон. Мен эса нақд пулга ололмайман: биринчидан — бунча товарни олишга нақд пулим йўқ. Иккинчидан — қонунга зид.\nДорихоналар тармоғи пластик 100 фоиз ўтадиган камсонли савдо нуқталаридан бири, яъни устамасиз ўтади. Мен ўша дориларни олмасам, бошқа рақобатчи дорихоналар олади. Бу ҳолатда мен дори сотмай ўтиришим керакми? Табиийки, бу жараён нақд пулни кассадан беркитиш орқали амалга оширилади. Қолаверса, сўнгги пайтларда нақдга олган дориларимнинг 80 фоизи пластик карта орқали сотиляпти. Бунга нима дейсиз?!\n4. Нақд пул масаласи.\nНақд пул бизга нега кераклигини юқорида айтиб ўтдим. Қолаверса, кундалик харажатлар: йўлга, овқатга, кийимга ва бошқаларга нақд пул керак. Пластикка айрим жойларда савдо қилинади, лекин 15–25 фоизгача устама билан. Бензин ўзи биз томонларда колонкаларда сотилмай қўйилганига анча бўлган. Бори ҳам фақат қўлда ва нақд пулга.\nАна шу нақд пул масаласи бўйича бизни орган ходимлари ва ҳокимият тумшуғимиздан илинтириб олиб, муттаҳам қилиб қўйибди.\nНима мен «ўғри»манми? Уларни наздида — «Ҳа». Чунки пулнинг ҳаммасини топширолмайман. Ахир мен хоҳламайманми тўғри ишлашни?! Жудаям хоҳлайман! Қанийди, савдодан тушган ҳамма пулимни банкка 100 фоиз топширсам-у, ҳисобимдаги пулни ҳоҳлаганимча ишлатсам...\nЯқинда уйимни таъмирлатдим. Бир хонанинг оддий ремонтига ўртача оддий таъмирга 4,5–5 млн. сўм кетди. Ҳамма қурилиш материаллар нақдга! Пластикка анча қиммат ёки йўқ. Нега мен пластикка, қимматроққа олишим керак? Нега «қурилиш молларининг нархи қиммат», демайди ҳеч ким? Нега ҳисобимдаги пулга ўзим ҳоҳлаган машинани «шапка»сиз ололмайман?\n5. Тадбиркорга эркинлик масаласи.\nҚўл остимда 5 киши ишлайди. Ҳаммасига нисбатан яхши маош тўлайман. Мен — раҳбарман. Эркин бўлишим учун ҳам тадбиркор раҳбар бўлганман. Туманимизда йўқ, топилмайдиган дориларни узоқ вилоятлардан топиб келиб, сотаман. Ўша танқис дориларни пули туманимиз ғазнасига фойда бўлиб тушади. Аҳолига хизмат кўрсатаман. Бир қанча оила мени корхонам орқасидан даромад олади. Ҳар чоракда 60-70 млн. сўм солиқ тўлайман. Ўйлайсизки, орган ходимлари ва амалдорлар мендек тадбиркорни ардоқлаб, бошларида кўтариб юришибдими?! Йўқ! Уларнинг наздида, мен айбдор, муттаҳам, ўғриман!\n1 ойда 6 мартадан 10 мартагача ҳокимиятга — мажлисга чақиришади. У ерда бизга медал беришмайди, албатта. Асосан, солиқчилар билан биргаликда дўқ-пўписа қилишади ва ҳомийликка мажбурий тўловлар ундиришади. Туманда байрам бўлсаям, парк қурилсаям, мева-чева экспортигиям, кўнгилочар бинолар қурилишигаям, ҳашаргаям, пахтагаям ҳамма тадбирларга биз тадбиркорлар туриб берамиз.\nАйниқса, охирги мева-чева экспортига ҳар бир тадбиркордан мажбуран ойлик оборотидан 10 фоиз миқдорда пулни «ёрдам» сифатида ундириб олишди «қайтариб беришлик шарти» билан. Ойлик оборотимиздан 10 фоиз сумма бу жуда катта пул! Айрим тадбиркорларники 5 млн. бўлса, айримлариники 40 млн. сўмгача, хуллас ҳаммага мажбурий ва ноқонуний бадал қўйишди.\nОрадан 1,5 йил ўтди ҳамки, ўша пуллар қайтарилгани йўқ! Менимча, қайтарилмайди ҳам. Бу масаланинг бошида шахсан ҳоким турса, додингни кимга айтасан?!\nСолиқчиларни-ку, гапирмаса ҳам бўлади. 1 ойда 9 мартадан 15 мартагача мажлисга чақиришади. Улар бизларни «севишади». Чунки биз бормизки улар пластикдаги маошларини ишлатишмай йиғишади. Ҳаммаси энг зўр ресторанларда тушлик қилишади. Қиммат машиналарда юришади — бензинда! Метанда эмас. Хоҳлаган пайтда «бугун шунча миллион нақд пул топширасан», деб пўписа қилишади. Дорихонадан дориларни текинга олишади. Ёқмаган ташкилотларни текшириб, отни калласидек жарималар солиб кетишади.\nСавол: уларнинг оладиган «ҳалол» маошлари ушбу сарф-харажатларга етармикан? Уларни биргаликда боқамиз ва семиртириб, пенсияга чиқарамиз.\nСўнгги пайтларда биз тадбиркорларга ҳокимият томонидан ниҳоятда босим кучайди. Нега амалдорлар чақирган мажлисда биз қатнашишимиз шарт? Нега солиқчилар айтган суммани ерни тагидан бўлса ҳам топиб бериб топширишимиз керак? Қачонгача жон ҳовучлаб ишлаймиз? Қани бизга эркинлик?\n6. Врачлар масаласи.\nБизнинг дориларимизни врачлар сотади. Қандай дейсизми? Чунки улар ёзиб берган рецептдаги дориларни биз тахлаб, топиб беришимиз керак-да.\nВрачлар ҳам эринмасдан қиммат дориларни ёзишади чунки қиммат дориларни ёзишса, ўша қимматфуруш дори фирмалардан «ҳомийлик» ёрдамлари олиб туришади. Врач ҳам одам, унинг ҳам боласи «контракт»га ўқийди, қизини эрга бериши керак, ҳеч бўлмаса «Нексия» миниб, уйини ремонт қилиши керак. Оладиган маошига буларни қилиб бўлмайди, ахир!\nҲар ҳафта камида битта ёки 3 тагача янги фирмадан тиббий вакиллар келиб, янги дорисини бизга ва врачларга таништириб кетишади. Янги фирма яхши тўлайди. Демак, табиийки, янги дориларга бошида талаб зўр бўлади. Сотиб олишга мажбурмиз ўша дорини! Савдо керак-ку, ахир?!\nЯнги «дорилар»ниям аксарияти дори воситаси эмас — биологик фаол қўшимчалар! Ўша дорилар бошида яхши сотилади ва охирига келиб, тиббий вакили ишдан бўшаб кетади ёки врач бошқа янги фирма билан ишлаши натижасида, дорилари бизнинг дорихонамизда «қолдиқ» бўлиб, пулни банд қилиб ё анча вақт қолиб кетади, ёки муддати ўтиб, ахлатга айланади. Бунинг зарарини ким тўлайди, деб ўйлайсиз!?\n7. Дорихоналарга лицензия бериш масаласи.\nМаълумки, дориларни фармацевтлар сотиши керак. Лекин туманимиздаги ва бошқа жойларда ҳам аксарият дорихоналар раҳбарлари фармацевтлар эмас. Нега ахир, бу қандай бедодлик? Нега пули йўқ фармацевт ўзи дорихона очолмай ёки рақобатга бардош беролмай бошқа бир фармацевт бўлмаган кишининг қўлида ёлланиб ишлаши керак. Ахир фармацевт бўлмаган раҳбар фармацевтикага зид буйруқларни ишчиларидан талаб қилиши мумкин-ку?\nБу қандай бўлади? Чунки ўша «бой» – фармацевт бўлмаган раҳбар бизни соҳамизни бизчалик билмайди-ку барибир, дипломи йўқ, фармацевтика институтини тамомламаган-ку?\nМенинг шахсий фикримча, қонунчилик палатаси ушбу масалани жиддий равишда қайта ўрганиб чиқиши керак ва фақат фармацевтларгагина дорихона очишга рухсат берилиши керак. Фирма раҳбари ҳам фақат «фармацевт» бўлиши шарт!\nАхир биз хўжалик моллари эмас, аҳолига соғлик сотамиз! Дорихоналарга лицензия берадиган ташкилотлар СанПин талабларига асосан, талаблар қўйишади. Аксарияти фойдали, лекин айримлари... Масалан, қишлоқ ва чўл ҳудудида жойлашган чекка жойларда электр энергияси таъминотининг ўзи муаммо. Канализация, табиий газ ҳақида-ку гапирмасаям бўлади.\nЛекин СанПин талаблари бўйича лицензия берувчи ходимлар биздан кондиционер қўйишимизни, иситиш батареялари ўрнатишимизни, канализация қилишимизни қатъий талаб қилишади. Тушунаман, дорихонага булар керак, лекин электр токи 1 суткада 2–3 соат бўладиган жойда кондиционер, табиий газ ва марказлашган иситиш тизими йўқ жойда иситиш батареялари, канализациянинг «К» ҳарфи бўлмаган жойда канализациялар ўрнатиш талаблари фақат «хўжакўрсин»га эканлигини ўша талаб қилувчилар ҳам яхши билишади. Ахир улар соғлом фикрлашади-ку?!\n8. Дори воситаларини нархи ва рақобат ҳақида.\nСўнгги пайтларда жуда ҳам кўп айтилаётган дориларнинг нархини тушириш муаммоси ҳақида шахсий фикрим бор.\nДориларни сотиб оладиган таъминотчи фирмалардаги нархлар пул кўчириш йўли билан ҳам, нақд пулга ҳам 15–25 фоизга фарқ қилмасдан бир хил бўлса, дорилар нархи камида 15–20 фоизга тушади.\nМен юқорида санаб ўтган муаммолар бартараф қилинса, врачлар ватанпарвар сифатида, асосан маҳаллий ишлаб чиқарилган дори воситаларини тавсия қилишса – дори воситаларини ишлаб чиқарувчиларга янада қулайликлар яратиб берилса, яъни ишлаб чиқарувчиларга хом-ашё муаммоси бўлмаса, конвертация муаммоси бўлмаса, дорихона раҳбарлари фақат олий маълумотли фармацевтлар бўлса, асосий эҳтиёжли дори воситаларини конвертацияси давлат курсида бўлса ва ҳамма дорихоналарга бир хил тарқатилса дорилар нархи яна энг камида 50 фоизга тушади. Эътибор беринг, 50 фоизга деяпман!\nДемак, жами дори воситалари нархи 70 фоизга тушади, бу — энг камида яна, балки ундан-да пастроққа тушиши мумкин. Яна шунча дорихоналар мавжуд юртимизда биз ким ўзарга, яъни харидор чақиришгаям нархларни туширамиз-ку, рақобат бор-ку яхшигина. Ахир қайси харидор қиммат дорихонадан савдо қилгиси келади.\nШундай экан, ҳурматли юртдошим, ҳадеб охирги поғонадаги дорихоналарнинг устига мағзава ағдаравермасдан, ҳақиқатгаям реал кўз билан қарайлик. Дорихоналар ҳам у даражада «инсофини еб қўйган»и йўқ. Бизга ҳам харидор керак, яна қайтараман, рақобат кучли, савдо бўлишини ҳоҳлаймиз, сиз ўйлаганчалик, ошиб-тошиб кетган жойимиз йўқ.\nЮқорида ёзган муаммоларни биргалашиб бартараф қилайлик, бўлди, мақсадимизга албатта эришамиз. Ана шундагина нархлар ҳақиқатдан тушади, аҳоли биз дорихоначилардан рози бўлади.\nДорихона масаласининг ана шунақанги, сиз билган ва билмаган «нозик» томонлари ҳам бор, ҳурматли ўқувчи!\nУшбу йил маълумингизким, президентимиз фармони билан «Халқ билан мулоқот ва инсон манфаатлари йили» деб эълон қилинган, шундай экан, ҳурматли таҳририят ходимлари, менинг ушбу мақоламни «барча дорихоначилар номидан», деб қабул қилгайсиз ва раҳбарлар ва омма ўқиши учун сайтингизда эълон қилишингизни сўраб қоламиз.\nСизларга ва халқимизга чуқур ҳурмат ва эҳтиром билан, ўз юртини севувчи, ВАТАНПАРВАР дорихоначилар номидан — Ж. Қодиров».


Асрларга тенг қабр тоши – Сурхон тонги\nБош саҳифа / Жамият / Асрларга тенг қабр тоши\nНоябр 10, 2017\tЖамият Изоҳ қолдириш 846 Кўрилди\nХалқимиз тарихининг буюклиги, аввало маънавияти ва маърифатининг юксаклиги билан белгиланади. Темурийлар, Бобурийлар томонидан яратилган буюк салтанат, улар раҳнамолигида барпо этилган муҳташам тарихий обидалар бугун ҳам ўз қийматини йўқотмай дунё аҳлини ҳайратга солиб келмоқда.\nXX асрнинг охирларида Султон Саодат мажмуасида олиб борилган илмий археологик изланишлар натижасида XI-XII асрларга тааллуқли бўлган қабр тоши топилган. Ҳозирда у Термиз археология музейида сақланмоқда. Қабр тоши айнан кимнинг қабри устига қўйилганлиги ноъмалум, бироқ у Султон Саодат мақбарасидан топилганлиги боис, Термиз саидларининг бирортасига тегишли эканлиги аниқ. Қабр тош музейга ташриф буюраётган томошабинларда катта қизиқиш уйғотмоқда.\nАйтиш жоизки, бугунги кунга келиб музейда сақланаётган экс понатларнинг сони саксон беш минг донадан ортиқ бўлиб, юздан зиёдини ноёб экспонатлар ташкил этади. XI-XII асрларга оид бу қабр тоши археологик жиҳатдан тўлиқ сақланиб қолинмаган, қолган қисмининг ўлчами: 91,5х61х9 смга тенгдир. Қабр тошининг орт қисми текис қилиниб ишланган, олд томонида эса Қуръони каримдан бир нечта суралар тошда ўйиб ёзилган. Бундай тарихий, ноёб экспонатлар ҳали яна ер қаридан юзлаб, минглаб топилиши мумкин. Бу эса аждодларимизнинг бизгача қолдирган бой ва бетакрор моддий, маънавий меросидир.\nмузейи бўлим мудири\nОлдинги Воҳада папайя етиштириш мумкин…ми?!


Жанубий Корея КХДР билан алоқалар узилишига кимлар айбдорлигини маълум қилди\n22:30 / 10.06.2020\nЖанубий Кореяда шимолий кореялик қочқинларга айблов илгари сурилди. Улар Шимолий Корея билан алоқалар узилишида айбланмоқдалар.\nЖанубий Корея ҳукуматининг фикрича, “Озод Шимолий Корея учун ҳаракатлар альянси” раҳбари Пак Сан Хак ва “Кхинсэм” ҳаракати раҳбари Пак Чон О Кореяаро ҳамкорлик қонунини бузишда айбдор ҳисобланади. Сеул уларнинг мамлакатда бизнес юритишига рухсатни бекор қилишни талаб қилмоқда. Таъкидланишича, шимолий кореялик қочқинлар чегара орқали Шимолга турли нарсалар, жумладан ташвиқот варақалари ва гуруч билан тўлдирилган шиша идишлар жўнатишган. Сеулнинг таъкидлашича, юқоридаги ҳаракатлар раҳбарлари шу йўл билан чегараолди туманларида яшовчи одамларни хавф остига қўйишган.\nЎтган ҳафта Жанубий Корея мудофаа вазирлиги Сеул қонун даражасида фаолларга чегарадан варақалар беришни тақиқламоқчилигини маълум қилган. Сеул юқорида келтириб ўтилган ҳолатлар учун алоқаларни узмоқчи бўлган Пхеньянга шу тариқа жавоб беришни режалаштирган.\n9 июнда Шимолий Корея Жануб билан барча алоқа линияларини узиб қўйди. Бундан аввалроқ эса Пхеньяннинг Сеул билан барча, жумладан ҳарбий ва икки давлат раҳбарлари ўртасидаги каналлар бўйича мулоқотни тўхтатиш ҳақидаги фармойиши пайдо бўлган.\nЎзбекистон ва Жанубий Корея ўзбекистонлик фуқароларни ишга юборишни тиклаш бўйича музокара олиб бормоқда


Сурхондарёда ҳарбий хизматчилар Ҳайит байрамини янги уйларда кутиб олишади\nСурхондарёнинг Денов туманида қуриб битказилган янги уйларнинг калитларини ҳарбий хизматчиларга тантанали равишда топширилди.\nСурхондарёлик пиллакорлар мамлакатимизда биринчи бўлиб шартнома режасини ортиғи билан бажарди\nВилоят пиллакорлари 1500 тоннадан зиёд “кумуш тола” тайёрлаш бўйича шартнома мажбуриятини 18 иш кунида уддалашди.\n“Ҳар бир оила-тадбиркор” давлат дастури бўйича ажратилган имтиёзли кредит маблағлари талон-торож қилингани аниқланди\nБош прокуратура ҳузуридаги Департаментнинг Денов туман бўлими ходимлари томонидан, туман прокуратураси ва Марказий банк вилоят бошқармаси билан ҳамкорликда АТ “Халқ банки” Денов филиалида “Ҳар бир оила-тадбиркор” давлат дастури ижроси аҳволи ўрганилди.\nМаҳаллий йўналишларда мунтазам автобус қатновлари йўлга қўйилди\nБугундан эътиборан “Uzavtotrans Service” МЧЖ корхонаси маҳаллий 8 та йўналишда мунтазам автобус қатновларини йўлга қўйди.\nИчки ишлар вазирлиги Сурхондарёда сайёр қабул ўтказди\nЖорий йилнинг 23-24 апрель кунлари Ўзбекистон Республикаси Ички ишлар вазири ўринбосари полковник Муҳиддин Жўраев Сурхондарё вилояти аҳоли билан мулоқот қилиш, мавжуд долзарб муаммоларни аниқлаш ва уларни жойида бартараф этиш мақсадида сайёр қабул ўтказди.\nХалқ дардини тинглашди\nДенов туманида ўтказилган қабулда 186 та мурожаат эшитилди. Шундан 51,3 фоизи жойида ҳал этилди. Қолган 48,7 фоиз мурожаатлар назоратга олинди.\nНосоз маҳсулот пули эгасига қайтарилди\nИстеъмолчилар ҳуқуқларини ҳимоя қилиш жамиятлари федератсиясининг 1091 рақамли ишонч телефонига Узун тумани “Ёшлик ” махалласида яшовчи фуқаро М.Абдуразақова мурожаат қилди.\nДеновда фуқаронинг 1,8 млн сўмлик пули ундириб берилди\n2019 йил 17 январ куни Ўзбекистон Республикаси Президентининг расмий веб-сайти орқали Сурхондарё вилояти Шўрчи тумани Ибн-Сино маҳалласи Н.Бойматов кўчаси 22-уйда яшовчи фуқаро И. Эгамбердиев мурожаат қилган.\nЙилнинг энг намунали Кенгаши аниқланди\nСенатнинг маҳаллий вакиллик органлари фаолиятини кучайтиришга кўмаклашувчи комиссияси томонидан халқ депутатлари вилоят, туман (шаҳар) Кенгашлари ўртасида “Йилнинг энг намунали Кенгаши” танлови эълон қилинган эди.\n“Тошкент-Хўжанд-Қўқон-Тошкент” йўналишида синов учун автобус йўлга қўйилди\nЎзбекистон ва Тожикистон ўртасида “Тошкент-Хўжанд-Қўқон-Тошкент” йўналишида қатновларни ташкил этиш борасидаги масалаларни ўрганиш мақсадида илк техник синов қатновини йўлга чиқарди.\nИс гази яна бир инсоннинг умрига зомин бўлди\n2018 йилнинг 19 ноябрь куни Сурхондарё вилояти Денов туманида ис газидан заҳарланиш оқибатида бир фуқаро ҳалок бўлди.